**ŠIAULIŲ MIESTO SAVIVALDYBĖS ADMINISTRACIJA**

**TURTO VALDYMO SKYRIUS**

**SPRENDIMO „ DĖL TURTO PERDAVIMO ŠIAULIŲ DIDŽDVARIO GIMNAZIJAI IR „JUVENTOS“ PROGIMNAZIJAI“**

**AIŠKINAMASIS RAŠTAS**

2021-11-26

Šiauliai

**Parengto sprendimo projekto tikslai ir uždaviniai:**

Perduoti Šiaulių Didždvario gimnazijai ir Šiaulių „Juventos“progimnazijai materialųjį turtą

valdyti, naudoti ir disponuoti juo patikėjimo teise.

**Dabartinis sprendimo projekte aptariamų klausimų reguliavimas:**

Savivaldybės turto perdavimą patikėjimo teise apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas ir Šiaulių miesto savivaldybės turto valdymo, naudojimo ir disponavimo juo tvarkos aprašas, patvirtintas Šiaulių miesto savivaldybės tarybos 2020 m. vasario 6 d. sprendimu Nr. T-8 „Dėl Turto valdymo, naudojimo ir disponavimo juo tvarkos aprašo patvirtinimo“.

**Sprendimo projekte numatytos naujos teisinio reglamentavimo nuostatos:**

Įgyvendinant iš Europos Sąjungos struktūrinių fondų lėšų bendrai finansuojamo projekto Nr. 09.1.3-CPVA-R-724-61-0004 „Šiaulių Didždvario gimnazijos ir Šiaulių „Juventos“ progimnazijos ugdymo aplinkos modernizavimas“ veiklas, Šiaulių miesto savivaldybės administracija viešųjų pirkimų būdu Didždvario gimnazijai nupirko elektroforezės sistemą su priedais ir dinaminę sistemą, o „Juventos“ progimnazijai nupirko baldus (ovalius fotelius, stalą mokytojui, mobilią rašymo lentą, sudedamus 12 vietų ir 8 vietų valgyklos stalus), medžio drožlių nutrauktuvą, sensorinius žaislus ir skysčių laikrodžius.

Sprendimo projekto 1 punkte siūloma perduoti Šiaulių miesto savivaldybei nuosavybės teise priklausantį turtą Didždvario gimnazijai (1 priedas) ir Šiaulių „Juventos“ progimnazijai (2 priedas) valdyti, naudoti ir disponuoti juo patikėjimo teise.

**Priėmus sprendimą, galimos pasekmės (tiek teigiamos, tiek neigiamos).**

Priėmus sprendimą neigiamų pasekmių nenumatoma.

**Priėmus sprendimą, keičiami ar pripažįstami negaliojančiais teisės aktai.**

Priėmus sprendimą, teisės aktai nekeičiami ir nepripažįstami negaliojančiais.

**Sprendimui įgyvendinti reikalingi priimti papildomi teisės aktai.**

Sprendimui įgyvendinti priimti papildomų teisės aktų nereikia.

**Sprendimui įgyvendinti reikalingos lėšos.**

Sprendimui įgyvendinti lėšos nebus reikalingos.

**Sprendimo projekto antikorupcinis vertinimas.**

Sprendimo projekto antikorupcinis vertinimas nereikalingas, nes šis projektas nėra susijęs nei su viena iš sričių, išvardintų Šiaulių miesto savivaldybės teisės aktų ar jų projektų antikorupcinio vertinimo metodikoje.

**Sprendimo projektą parengė** Šiaulių miesto savivaldybės administracijos Turto valdymo skyrius. Tiesioginis rengėjas − skyriaus vyr. specialistė Vita Jančenkienė, tel. 8 41 596 255.

**Numatomo teisinio reguliavimo poveikio vertinimo rezultatai.**

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

Turto valdymo skyriaus vedėja Ija Jencienė